
Nou cas de ‘mobbing’ 
a Rector Triador 




El proper 16 de gener les famílies que viuen 
al carrer Rector Triadó, 18 portaran a judici la 
propietària de l’immoble. Aquestes exigeixen 
la rehabilitació de l’edifici des del 2001 



L’edifici presenta podriment de les bigues 
de fusta, esquerdes en pilars, trencament 
de baixants i despreniment dels falsos 
sostres del segon i el tercer pis 


Segueixen les 
mobilitzacions 
dels músics 
desallotjats 



Una mostra de la degradació interior de l’edifici. A dalt, a la dreta, l'immoble del carrer Rector Triador. 

OPINIÓ 


Perla 

despenalltzaclò 
de l'avortament 

Davant la recent criminalització 
de l’avortament, els col·lectius 
feministes responen. Pel dret de 
la dona a decidir sobre el seu 
cos i per l’integritat dels i les pro¬ 
fessionals reclamen un canvi im¬ 
minent de la llei. [pàgina 51 


EN MOVIMENT 


la lluita dels 
conductors 
d’autobusos de 
Barcelona 

Parlem amb un representant de 
la CGT a TMB. Aquest sindicat 
ha encapçalat les darreres mo¬ 
bilitzacions per aconseguir dos 
dies de descans a la setmana. 

[ pàgina 91 


CULTURA 


Un Tió gegant i 
popular a l’Espanya 
Industrial 

El Casal Independentista de 
Sants recupera el Tió per al barri 
en un acte celebrat el dissabte 22 
de desembre. El Tió prové d’una 
tradició ancestral i pagana d’an¬ 
tics ritus de veneració al sol. 

[ pàgina 10 ] 



Els i les músiques foren desallotjades del local sense que ALBERT GARCÍA 
l’Ajuntament o el propietari avisés de les diligències. 


El passat 13 de desembre, V Ajun¬ 
tament deixà al carrer més de 200 
músics que assajaven als locals 
del carrer Mèxic. Aquests desco¬ 
neixien que E edifici no reunia les 
condicions de seguretat, ja que el 
propietari (Finques Gerso) no els 
havia avisat. El col·lectiu damni¬ 
ficat, però, ha obert diversos 


fronts per encarar la situació: les 
mobilitzacions al carrer i la via 
legal. El Col·lectiu Ronda (des¬ 
patx d’advocats) s’encarrega d’a¬ 
questa última, i ja ha denunciat 
“la falta de previsió i de coordi¬ 
nació de l’Ajuntament”, i informa 
que es duran a terme accions le- 

§ als - [ pàgina 31 



Jordi 

Vicepresident de la FAVB 
[Federació d’Associacions de 
Veïns i Veïnes de Barcelona) 

entrevista 


[ pàgina 12 ] 

editorials 


Desallotjament de la música El dret a la vaga 


E ls fets ocorreguts al carrer 
Mèxic haurien de fer refle¬ 
xionar la societat barcelonina 
i el món de la música. Una trentena 
de grups van ser desallotjats amb 
l’argument que aquells locals (el 
seu lloc de treball) no complien les 
mesures de seguretat pertinents. La 
Guàrdia Urbana i els tècnics del 
districte de Sants-Montjuïc van in¬ 
formar que la propietat ja tenia co¬ 
neixement d’aquest fet feia quatre 
anys. El que no s’entén, llavors, és 
que, si ho sabien l’Ajuntament i la 


propietat, no ho sabessin els lloga¬ 
ters (que són els que paguen cada 
mes uns diners). Aquests prop de 
200 músics han hagut de cercar-se 
la vida per trobar altres espais on 
poder dur a terme la seva feina. 
L’Ajuntament els ha ofert sales al¬ 
ternatives com La Bàscula i Boca 
Nord, però és evident que no és su¬ 
ficient. El consistori hauria de fer 
cas del seu eslògan més famós, 
“Barcelona Batega”, i fer bategar la 
ciutat amb la música de grups que 
duen el segell de Barcelona arreu 


de l’Estat i, fins i tot, arreu del món, 
i començar a condicionar espais 
per a col·lectius com els de músics, 
que no tenen un suport real per part 
de les administracions. Aquest és 
un nou cas d’assetjament immobi¬ 
liari, el qual no és tan sols una 
qüestió privada entre particulars, 
sinó que constitueix un autèntic 
problema social. La propietat, com 
sempre, n’ha sortit guanyant i 
aquesta vegada ha estat un part del 
col·lectiu de músics qui ha hagut de 
pagar la factura de l’especulació. 


S uan una vaga afecta neces¬ 
sitats que són bàsiques per 
a la majoria de la població, 
es toma molt fina i la soli¬ 
daritat esdevé un concepte abs¬ 
tracte i llunyà. Si, a més, l’empre¬ 
sa (en aquest cas TMB) i els mit¬ 
jans de comunicació es dediquen 
a deslegitimar els treballadors en 
lluita mentint sobre les seves rei¬ 
vindicacions, el descontentament 
encara creix més. Però la qüestió 
és que els treballadors (tots) tenim 
un dret que va costar sang, suor i 


llàgrimes d’aconseguir i que cal 
tenir clar que és inalienable: el 
dret a la vaga. En el cas de la vaga 
d’autobusos que s’està duent a 
terme aquests dies, és la intran¬ 
sigència de TMB i de l’Ajunta¬ 
ment de Barcelona el que està al¬ 
terant la mobilitat i la vida dels 
habitants de la ciutat. Sobretot 
perquè voler dos dies de descans 
setmanals no és un capritx, sinó 
una necessitat vital i un garantia 
per a la seguretat de les persones 
usuàries del transport públic. 



S’ha de canviar la llei ara! 


MONTSERRAT CERVERA I RODON 
Ca la Dona, www.caladona.org 

Sembla que tomem als vuitanta, 
quan el moviment feminista reivin¬ 
dicava el dret de les dones a decidir 
sobre el seu cos i la seva sexualitat. 
Exigíem anticonceptius per no 
avortar i avortar per no morir. 

Hem aconseguit que les dones 
no vagin a avortar fora de l’Estat 
espanyol i que no posin en perill la 
seva vida com a l’època de la dic¬ 
tadura i la transició. Però la des- 
penalització parcial de l’avorta¬ 
ment no ha garantit mai els drets de 
les dones ni dels professionals que 
realitzaven interrupcions vo¬ 
luntàries de l’embaràs, sobretot 
quan hi ha denúncies dels gmps an- 
tielecció com E-cristians, acollits 
pels jutges. 

Ens trobem que la majoria de 
dones (prop de 21.000 a Catalu¬ 
nya) han avortat el 2006 pel supò¬ 
sit de perill a la salut psicològica, 
per a la qual cosa necessiten el su¬ 
port d’un professional que ho de¬ 
termini (evidentment de les clíni¬ 
ques acreditades, ja que a la públi- 

COMUNICAT 


ca només es fan un 3% dels avor¬ 
taments). 

L’avortament no és ni lliure (a 
decisió de les dones) ni gratuït, és a 
dir, a la xarxa pública (només un 
20% són subvencionats per la Ge¬ 
neralitat). En aquest context és on 
s’han produït les detencions de 
professionals i una criminalització 
de la seva tasca que, segons la ma¬ 
teixa Generalitat, s’havia produït 
en perfectes condicions sanitàries! 
el que és encara pitjor, més de 40 
dones han hagut de declarar davant 
el jutge, vulnerant la seva intimitat, 
havent de reproduir el seu 
testimoni i exposant-se a ser 
imputades, ja que la jutges¬ 
sa determinarà si són o no 
il·legals els seus avorta¬ 
ments. Per això, una vegada 
més, cal una llei que garan¬ 
teixi el dret a decidir de les 
dones, la seva seguretat i la 
dels professionals; evident¬ 
ment dins la xarxa pública 
com una prestació més, fent 
que l’objecció de conscièn¬ 
cia que fan molts hospitals i 
professionals estigui regula- - 


da per tal que es pugui practicar 
amb tota garantia. 

Però això serà difícil, ja que to¬ 
tes les veus que des de l’esquerra 
han fet propostes de canvi s’han 
vist contrarestades pel PSOE, que 
diu que ho entén però que no ho re¬ 
collirà tampoc a la propera legisla¬ 
tura. Per tot això caldrà tomar a 
muntar un gran debat social i una 
mobilització important per fer tor¬ 
nar a sentir les nostres veus al car¬ 
rer i a tot arreu, per defensar les do¬ 
nes i els professionals que han as¬ 
sumit la hipocresia de la llei per 
permetre avortar al nostre país. A 
partir del gener i fins al 8 de març 
en tindrem l’oportunitat. 



cl <Tcs|iaix « en 


Pel dret a la informació 

No al desallotjament de Can Vies 


En el món actual, on la llibertat de premsa es compagina 
curiosament amb el pensament únic, experiències de pe¬ 
riodisme ciutadà, arrelat als problemes quotidians i de pen¬ 
sament independent, com la burxa, són cada cop més 
necessàries. Però aquests són projectes costosos, només 
factibles per la col·laboració desinteressada i tossuda de 
desenes, potser centenars, de persones que se subscriuen, 
s’anuncien, distribueixen o corregeixen, i fins i tot de les que 
escriuen o fotografien. 

Però hi ha més factors que ajuden a sobreviure i consoli¬ 
dar projectes com la burxa. Per exemple, el Centre Social Au- 
togestionat Can Vies, que ens ha permès des dels inicis del 
periòdic gaudir d’un espai per ubicar-hi la redacció i per ce¬ 
lebrar múltiples activitats. En el nostre barri és coneguda per 
tothom la dificultat per accedir a locals. Han estat moltes les 


ASSEMBLEA de la burxa 

entitats que veuen les seves activitats dificultades o que han 
desaparegut per la impossibilitat d’accedir a espais propis i a 
preus raonables. 

Per això, l’existència de la burxa està íntimament lligada 
a la permanència de Can Vies. Atots els motius que el centre 
social exposa per oposar-se al seu tancament, nosaltres n’hi 
afegim un altre: el dret a la informació. 

Amb aquest objectiu hem iniciat una campanya de reco¬ 
llida d'adhesions dins el món del periodisme i la comunicació 
per tal de defensar Can Vies i la burxa. S’ha publicat un ma¬ 
nifest que es pot consultar a barrisants.org , on també hi ha un 
formulari on hi poden signar les persones, els col tectius i les 
entitats que ho desitgin. 

Finalment, des de la burxa també convoquem a totes les 
mobilitzacions previstes de cara al judici. 


Salt de Plens 

El pànic i en Bac 

QUEL NESS 


Sempre m’he preguntat com 
me’n sortiria si hagués de gua¬ 
nyar-me la vida escrivint una 
columna diària en alguna publi¬ 
cació. Realment, mostro la me¬ 
va admiració més profunda per 
gent com en Quim Monzó, la 
Isabel Clara-Simó, l’Alfred 
Bosch i, com no, l’inefable Des- 
clot, pseudònim de Vicent San- 
chis, que, dia sí, dia també, han 
de vèncer l’anomenat pànic del 
paper en blanc. La immensitat 
d’un full en blanc quan les neu¬ 
rones estan eixutes d’idees esde¬ 
vé infinita. És com si estiguessis 
contemplant l’estepa siberiana o 
un llençol de llit de matrimoni 
king size per planxar. Comences 
a espreme’t el magí tot cercant 
idees per cada un dels plecs del 
còrtex cerebral, i totes i cadas¬ 
cuna et semblen inconsistents, 
sense cap valor, sense suc ni 
bruc. Bé, doncs, això m’ha pas¬ 
sat a mi el dia de Nadal. Després 
de rebre la trucada de la Gemma 
recordant-me, com fa de forma 
efectiva i puntual cada mes, que 
he de fer el Salt de Plens, ho he 
deixat per al dia de Nadal, ja que 
abans no he pogut i després no 
tindré temps. És clar que des¬ 
prés d’un bon dinar de Nadal, 
amb uns canelons dels que ja no 
se’n fan i un rostit d’ànec que hi 
cantaven els àngels, tot plegat 
ben regat amb un criança del 
Priorat i rematat amb un cham- 
pangne francès, l’esperit no està 
en la millor predisposició per 
escriure sobre res. 

He repassat mentalment al¬ 
guns temes dels quals podria 
parlar: un resum de l’any, una 
glossa de l’Avi Macià, traspas¬ 
sat el Nadal del 33, un comenta¬ 
ri sobre el film Coronel Macià, 


de Josep M. Forn, que estan 
emetent per TV3 mentre escric 
l’article... I, just quan estava es¬ 
crivint aquesta línia, sento per 
l’aparell de televisió que la su¬ 
posada investigadora irlandesa 
que surt al film li diu al coronel 
que està fent una recerca històri¬ 
ca sobre el Pacte de Gènova per 
enderrocar Felip V, i que un dels 
seus signants es deia Francesc 
Macià. L’Abel Folch, la inter¬ 
pretació del qual per mi és el mi¬ 
llor de la pel·lícula, li contesta 
que no hi té cap parentiu. 

Segurament ningú no conei¬ 
xia l’homònim de l’Avi pel seu 
nom real, sinó que era conegut 
com a Bac de Roda, ja que havia 
nascut a la vila osonenca. En 
Bac era un dels cabdills dels 
anomenats “vigatans”, que van 
ser els instigadors del pacte es¬ 
mentat i que va donar origen a la 
malaurada Guerra de Successió, 
el final de la qual és de sobres 
conegut i que tanta dissort ens 
ha portat. Com diu Al Tall 
“Quan el mal ve d’Almansa, a 
tots alcança”. 

Ara, per a la majoria d’habi¬ 
tants de Barcelona, Bac de Roda 
és una sortida de l’autovia que 
va cap a Mataró, o un pont de 
l’arquitecte Calatrava al distric¬ 
te de Sant Martí i que uneix el 
carrer Bac de Roda i el carrer 
Felip II (tres Felips més i la iro¬ 
nia del destí hauria estat rodo¬ 
na). També hi ha el carrer dels 
Vigatans a prop de la Via Laie¬ 
tana. Al bell mig del centre de 
Vic hi ha una placa commemo¬ 
rativa en el lloc on, segons diu, 
va ser penjat en Bac pels felipis- 
tes. En Macià del film ja ha dei¬ 
xat l’exèrcit i és diputat per So¬ 
lidaritat Catalana. 


la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que 

es troba cada dilluns al CSA Can Vies (c. Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@barrisants.org 

la burxa no es fa responsable dels articles d’opinió. 


En aquesta Burxa hi han col·laborat: Roser Benavent, Toni Gonzàlez, Gemma Parera, 
Pau Canela, David Vàzquez, Yolanda, Soto, Laia Sànchez Amat, Carme, Ester Rams, An¬ 
na Farré, Helena Olcina i Amigo, Isaac, Marc, Miquel Darnés, Agus Giralt, Lancelot, 
Alex C., Albert Garcia, Natàlia Ramos, Irene, Anna Violeta, Karles, Assemblea de Can 
Vies, Cooperativa Germinal, Marta Devesa, La Ciutat Invisible, Lluc Salellas, Àlex Tis- 
minetzky, Roger Sànchez Amat i Marc Faustino i Vidal. 

L’Ajuntament desallotja prop de 
200 músics al carrer Mèxic 


[ 


Més de 40 grups de música foren desallotjats d’un local que 
estava en funcionament des de feia una dècada 


] [ 


El col -lectiu damnificat ha obert dos fronts de mobilitzacions: la via 
legal i la denúncia al carrer 


] 



IRENE ■ SANTS 

Dijous 13 de desembre. Carrer 
Mèxic. La Guàrdia Urbana i tèc¬ 
nics del districte de Sants-Mont- 
juïc desallotgen els músics que 
estan utilitzant els seus locals 
d’assaig i precinta la zona amb 
l’argument que aquells no reunei¬ 
xen les condicions de seguretat. 
Alguns dels grups que es veuen 
sorpresos pel desallotjament són 
Nour, Costo Rico, Fufü-Ai, Al- 
ways Drinking Marxing Band i 
altres com Rauxa i Discípulos de 
Otilia, que estaven acabant d’en¬ 
llestir els seus darrers treballs 
discogràfics. 

Yacine Belahcene, component 
del grup Nour, explica a la bur¬ 
xa que “l’Ajuntament feia quatre 
anys que havia enviat una notifi¬ 
cació al propietari per avisar-lo 
que les pràctiques que es feien en 
aquells locals no es podien dur a 
terme” i que el propietari no va 
fer-ne cas. El més curiós de tot, 
però, és que mentre que l’Ajunta¬ 
ment i el propietari (Finques Ger- 
so) estaven assabentats del fet, 
els llogaters no en sabien res. Ai¬ 
xí doncs, els músics estaven pa¬ 
gant un lloguer i fent servir uns 
locals de manera totalment legal. 

Tot i així, el dia 13 de desem¬ 
bre els músics van tenir “deu 
minuts” per treure les seves co¬ 
ses. Davant del fet que alguns 
dels músics no van tenir temps 
d’endur-se moltes de les seves 
pertinences, es va acabar arribant 
a un acord perquè poguessin en¬ 
trar i agafar-les. 

Com està el patiP 

El desallotjament ha provocat 
que molts grups hagin hagut de 
cercar locals alternatius o llocs on 
poder desenvolupar la seva feina. 
Yacine ens segueix explicant que 
l’Ajuntament ha ofert altres llocs 
per assajar com són Boca Nord i 
La Bàscula. Davant d’això, Yaci¬ 
ne assenyala: “l’únic que volem 
és locals on puguem assajar quan 
vulguem, ja que nosaltres no te¬ 
nim un horari fix i l’últim que vo¬ 
lem és molestar”. D’altra banda, 
en David, un dels músics afectats 
diu que “part de la culpa la té el 


mateix Ajuntament, ja que no 
existeixen locals on poder dur a 
terme feines com la que fem els 
músics i l’especulació que, se¬ 
gons sembla, no fa distincions a 
l’hora de deixar gent al carrer”. 

Els músics es querellaran 
contra l’empresa propietària dels 
locals però, per poder fer-ho 
sense problemes, han de pagar 
cada mes el lloguer pertinent en¬ 
cara que no els puguin fer servir. 
El fet de no poder emprar els 
locals els suposa una pèrdua de 
feina, ja que eren el seu lloc de 
treball quotidià. A més, dins 
d’aquests espais hi havia estudis 
de gravació, fet que requereix 
una “inversió de diners” im¬ 
portant, que s’ha de sumar al cost 
de l’arrendament. 

Mobilitzacions i convocatòries 

El col·lectiu damnificat ja ha mo¬ 
gut peça. Cinc dies després del 
desallotjament, els músics es van 
concentrar a la plaça Sant Jaume 


per mostrar el seu rebuig al desa¬ 
llotjament, amb una pancarta on 
es podia llegir “La música, a 
on?”, fent referència a la falta 
d’espais destinats a la creació 
musical a la ciutat de Barcelona. 

A més, els membres d’aquest 
col·lectiu van fer un manifest on 
denunciaven la situació en la qual 
s’han vist immersos. El manifest 
afirma que el desallotjament 
demostra “la manca d’espais i 
facilitats per poder desenvolupar 
activitats musicals en aquesta 
ciutat” i afirma: “Ens sentim or¬ 
gullosos quan portem el nom de 
Barcelona i la nostra cultura arreu 
del món, però perquè això sigui 
possible hem de poder treballar 
en condicions.” Finalment, 
aquest manifest demana uns lo¬ 
cals dignes i condicionats ade¬ 
quadament per poder desen¬ 
volupar durant les 24 hores del 
dia activitats musicals a la ciutat 
de Barcelona. 

Una altra de les accions que 


ha fet aquest col·lectiu va tenir 
lloc el passat 27 de desembre, en 
el qual Javier Malaguilla (mem¬ 
bre de Tambolàs) va fer una mas- 
ter class de percussió davant del 
Palau de la Virreina, a la Rambla. 

D’altra banda, des del 
Col·lectiu Ronda (que és el 
despatx d’advocats que s’encar¬ 
rega de la part legal i de premsa 
del col·lectiu de damnificats) es 
denuncia “la falta de previsió i de 
coordinació de l’Ajuntament, que 
va prendre la decisió de precintar 
els locals sense pensar en la 
situació en què quedarien els 
músics”, i s’informa que tot això 
anirà seguit d’unes accions 
legals. 

Finalment, Yacine Belahcene 
ens ha informat que el dia 3 de 
gener es durà a terme una assem¬ 
blea per decidir quins seran els 
següents passos a seguir. Aquesta 
assemblea serà a les sis de l’hora¬ 
baixa a l’Espai Obert (carrer Vio¬ 
lant d’Hongria, 71). 



Aturem la demanda... 

24 i 25 de gener 
Concentració 

els dos dies del judici davant de l’Audiència 
Provincial, passeig lluís Companys 

... Can Vies és del barri! 


A PEU DE CARRER 


Quan 

l'especulació sona 

El passat dijous 13 de desem¬ 
bre el fenomen de l'especula¬ 
ció va picar a la porta d’uns 
nous inquilins. En aquest cas, 
no era una parella de joves im¬ 
migrants treballant sense con¬ 
tracte, tampoc eren persones 
de mitjana edat en situació 
d’exclusió social, ni els se¬ 
nyors grans de l’escala. Aquest 
cop van ser els músics del car¬ 
rer Mèxic, 3. Els afectats van 
ser fins a una cinquantena de 
grups de música de tots els es¬ 
tils, estudis de gravació caso¬ 
lans i professionals i, en defini¬ 
tiva, projectes que s’ensorren 
en un no-res quan l’especula¬ 
ció pica a la seva porta. Sense 
previ avís, la Guàrdia Urbana 
es va presentar i va donar 10 
minuts per treure tot el material 
dels músics. Davant el descon¬ 
cert de ser trets del seu lloc de 
feina, els músics es va reunir 
amb diferents responsables 
tant de l’Ajuntament com de la 
gestoria per tal de resoldre 
aquests fets. Estem parlant de 
locals llogats de manera legal i 
amb contractes en regla. I par¬ 
la la indignació. 

Algú creu que sobren els 
locals d’assaig a la nostra ciu¬ 
tat? Com en moltes altres 
grans ciutats, els músics són 
vistos com a estranys als quals 
es tendeix a arraconar, abans 
que a integrar. Amb l’excusa 
del soroll,els permisos munici¬ 
pals, les insonoritzacions que 
mai arriben o la nova llei del ci¬ 
visme, el problema esquitxa 
fins i tot els músics de carrer. 
Ells són l’exemple més visible 
de la manca de respecte de les 
institucions cap a la cultura fe¬ 
ta pel gremi dels músics. 

Si no hi ha espais ade¬ 
quats, la música no sona i, si 
fem una foto del nostre barri, 
trobar un espai on assajar es¬ 
devé un oasi en un desert. 
Amb aquestes premisses, po¬ 
deu imaginar-vos el que costa 
engegar un grup de música. 

Cada any, cap al mes de 
març comencem a perfilar el 
cartell de la Festa Major Al¬ 
ternativa de Sants. El propòsit 
sempre és el mateix: donar 
oportunitats a les bandes lo¬ 
cals a la festa major del seu 
barri. Per què ens costa tant 
trobar-ne? Doncs perquè nor¬ 
malment no són visibles al bar¬ 
ri i la seva veritable base d’o¬ 
peracions (locals on assajar o 
actuar) se situa a l’extraradi de 
la ciutat, allà on ningú els es¬ 
colta i, molt menys, els veu. 

És molt maco parlar del so 
de Barcelona i posar el nom de 
la ciutat en innombrables 
etiquetes que, al cap i a la fi, 
només venen fum. Mentresant, 
la ciutat esdevé inoperant 
davant de les necessitats reals 
dels músics. Barcelona sona si 
te’n vas a fora. Ep! I com més 
lluny, millor. 

L 


DAVID VÀZQUEZ 

Indicis dassetjament immobiliari a Rector 
Triadó 



Imatges de la degradació a la qual està sotmès l’immoble. 


ESTER RAMS 


[ Els llogaters de l'edifici són 
de renda antiga i es tracta 
d’una finca catalogada 

ESTER RAMS - SANTS 

El proper 16 de gener les famí¬ 
lies que viuen al carrer Rector 
Triadó, 18 portaran a judici la 
propietària dels seus habitatges, 
Maria Sanz Jiménez. Es la dar¬ 
rera de les mesures empreses 
pels inquilins, a qui cada petita 
millora els ha costat suor i llà¬ 
grimes i els quals, des de l’any 
2001, estan exigint la rehabi¬ 
litació de l’edifici. 

Es tracta d’una finca catalo¬ 
gada, que no es pot tirar a terra, i 
que ha de ser rehabilitada o ha de 
“caure” pel seu estat ruïnós. 
Construïda a mitjan segle XIX i 
amb quatre plantes, ha acollit 
quatre generacions de ferreters 
en els seus baixos i hi viuen tres 
famílies. Són llogaters antics, 
amb contractes indefinits d’im¬ 
ports “baixos”, que han anat 
veient amb preocupació com es 
degradava l’edifici, mentre que 
l’empresa administradora de les 
finques, Gual, s’ha limitat a pin¬ 
tar la façana. 

La finca no té aigua corrent, 
malgrat que des de fa anys és re¬ 
clamada pels seus inquilins. S’a- 
basteix a partir d’un dipòsit, si¬ 
tuat al terrat, que perd molta ai¬ 
gua: han calculat que anualment 
es llença una tercera part del 
pantà de Foix. I aquestes fuites 
són una de les principals causes 
de l’important estat de degrada¬ 
ció de l’immoble. Han provocat 
humitats, el podriment de les bi¬ 
gues de fusta, esquerdes en pi¬ 
lars, el trencament de baixants i 
el despreniment dels falsos sos¬ 


tres del segon i el tercer pis; raó 
per la qual han hagut de trucar 
dues vegades als bombers i s’ha 
hagut d’apuntalar l’edifici per 
diversos llocs. 

Els veïns estan cansats de po¬ 
sar denúncies i de queixar-se. 


Davant la manca d’actuacions de 
la propietat, s’han adreçat a l’A¬ 
juntament, al Síndic de Greuges i 
a l’Agència Catalana de l’Aigua. 
Però ningú no hi posa remei i, a 
parer dels inquilins, els respon¬ 
sables es van passant la patata 


calenta. Des de l’administració 
de finques diuen que tenen un 
pla de rehabilitació però que el 
Districte no els dóna el permís 
d’obres amb l’argument que cal 
fer un estudi sobre l’estat de la 
construcció. Per la seva banda, 
l’ens municipal afirma que està 
pressionant Finques Gual perquè 
facin les reformes pertinents i 
que estan preparant una sanció 
econòmica per si no les fan. 

Mentrestant, l’estat de l’edi¬ 
fici segueix empitjorant. Per 
aquesta raó, el veïnat va decidir 
interposar una denúncia civil 
contra la propietària. Esperen 
que se la condemni a rehabilitar 
la finca i volen ingressar les 
mensualitats del lloguer al jutjat 
mentre això no passi. 


SAPIC vol fer 
més gran la 
Torre Malaia 

ESTER RAMS - SANTS 

La constructora SAPIC està 
interessada en la compra de 
dues finques del carrer Auto¬ 
nomia, una de les quals és 
l’actual seu de l’Associació 
de Veïns i Comerciants del 
Triangle de Sants. Es tracta 
dels números 5 i 7, que cor¬ 
responen a dos edificis de 
planta baixa i pis, una alçada 
que segons el Pla general me¬ 
tropolità no es pot superar. 

Les finques són colin- 
dants amb els terrenys on la 
constructora vol aixecar l’a¬ 
nomenada Torre Malaia i, su¬ 
posadament, han de servir per 
ampliar l’entrada a les 35 pla¬ 
ces d’aparcament subterrani 
que tindrà la construcció. 

la burxa no ha pogut sa¬ 
ber si s’ha efectuat o no la 
compra, però l’Associació de 
Veïns i Comerciants del 
Triangle de Sants es traslla¬ 
darà pròximament. Fonts de 
l’entitat asseguren que se’ls 
ha quedat petit el local i que 
el possible canvi de propietat 
no hi té res a veure. 

Continuen les nrotestes 
contra la Torre Malaia 

L’Associació de Veïns del 
passeig de Sant Antoni i 
Rodalies de Barcelona 
denuncia que la Caixa La¬ 
ietana ha concedit una hipo¬ 
teca a la constructora SAPIC 
Habitat SL per import de 
3.600.000 euros, una part de 
la qual està constituïda sobre 
la rampa del carrer Riego. 
L’Associació manifesta no 
entendre com una entitat 
financera pot concedir una 
hipoteca sobre un terreny de 
titularitat pública. 

D’altra banda, l’esmenta¬ 
da entitat, que ja va presentar 
un recurs contenciós admi¬ 
nistratiu (acceptat a tràmit 
pels jutjats) i una denúncia a 
fiscalia per les nombroses 
irregularitats que, al seu pa¬ 
rer, envolten l’esmentada 
construcció, també va pre¬ 
guntar a la regidora Imma 
Moraleda en la darrera Au¬ 
diència Pública si l’Ajunta¬ 
ment anul·laria la llicència 
d’obres de la Torre Malaia. 
Estan esperant la resposta. 


LA ‘DEIXADESA’ DE PROPIETARIS I ADMINISTRACIÓ 


Els ajuntaments han de vetllar perquè els propieta¬ 
ris compleixin els seus deures de conservació i 
rehabilitació i dictar les ordres de conservació opor¬ 
tunes o executar-les subsidiàriament, si escau. 
Però la manca d'inspecció administrativa és una de 
les queixes més recollides pel Síndic de Greuges. 

El Síndic també afirma que l’Administració 
hauria de ser especialment curosa quan es tracta 


de casos en què la manca de conservació de 
l'immoble pot ser una conducta deliberada del 
propietari, com a mecanisme per instar la declaració 
de ruïna de l’edificació i aconseguir l’extinció de les 
relacions d'arrendament que hi pugui haver. Això 
sembla que és el que passa amb la finca de Rector 
Triadó i és una estratègia sovint utilitzada en els ca¬ 
sos d’assetjament immobiliari. 


■\ 



“PEIXOS NOM. A” 


Mercat de Sants, parades 301 a 306 i 340-341. 
Tdf: 93-339-55-57 
SANTS 

Denuncien les presons en un 
context d'enduriment penal 



GEMMA PARERA ■ SANTS 

Des de fa 11 anys es convoquen a 
Barcelona el dia 31 de desembre 
tres concentracions de denúncia de 
les presons. Es tracta d’una trobada 
més que consolidada per estar al 
costat de les persones preses, per 
recolzar-les, per donar-los forces 
per seguir endavant. 

Enguany,a primera concentra¬ 
ció va tenir lloc a la presó de dones 
de Wad-Ras durant el matí; la se¬ 
gona, a la presó de joves de la Tri¬ 
nitat a la tarda, i la tercera, a la Mo¬ 
del, ja al vespre. Es va comptar 
amb la participació d’unes 150 per¬ 
sones, que van mostrar la seva soli¬ 
daritat a les persones preses, la 
majoria excloses socialment; per¬ 
sones immigrants, persones malal¬ 
tes o provinents d’entorns de po¬ 
bresa. Especialment emotiva va ser 
la concentració de Wad-Ras on es 
van poder intercanviar paraules de 
suport amb les dones preses. Tam¬ 
bé va ser especial la concentració a 
la Model, on es van encendre tor¬ 
xes que van il·luminar el recorregut 
al voltant de la presó. 

Segons els convocants, a Cata¬ 
lunya i a TEstat espanyol s’està vi¬ 
vint una tendència, comuna al con¬ 
junt d’Europa, d’enduriment de les 
condemnes i de tipificació com a 
delictes de comportaments habi¬ 
tuals, com succeeix amb l’Orde¬ 
nança cívica de Barcelona. Aquest 
fet, sumat a la suspensió de certes 
llibertats condicionals i a les majors 
dificultats per a la seva consecució, 
explica la superpoblació a les pre¬ 
sons i els projectes de construcció 
de nous centres penitenciaris. 

Aquest any el manifest va re¬ 


cordar les paraules de Xose Tarrío, 
mort a la presó, que afirmava: “Si 
em pregunten què són les presons, 
us respondria, sens dubte, que són 
les escombraries d’un projecte 
socioeconòmic determinat, on 
llencen totes aquelles persones que 
molesten dins de la societat: per 
això la presó acull principalment 
pobres”. 

Altres mobilitzacions 

Però aquestes no són les úniques 
mobilitzacions propresos que 
s’han dut a terme aquest Nadal. A 
les 12 del matí del 22 de desembre 
va sortir d’Arc del Triomf una ma¬ 
nifestació pels detinguts del 4 de 
febrer de 2006. Aquests presos, 
anomenats del 4F, es troben tan¬ 
cats des de fa gairebé dos anys 
sense haver tingut cap judici. Se¬ 
gons l’organització de l’acte “a 
més de ser vulnerada la seva pre¬ 


sumpció d’innocència, també van 
ser torturats pels Mossos d’Esqua¬ 
dra i la Guàrdia Urbana, i poste¬ 
riorment implicats en un muntatge 
pel qual s’enfronten all anys de 
presó i 520.000 euros de multa”. 

A més, el mateix dia, però unes 
hores més tard, el col·lectiu de 
suport als presos polítics Rescat 
havia convocat marxes de torxes a 
una vintena de ciutats dels Països 
Catalans. Com cada any, s’or¬ 
ganitzaven sota el lema “Per Nadal 
els i les volem a casa”, reivin¬ 
dicació que recupera les convo¬ 
catòries solidàries que s’organitza¬ 
ven als anys vuitanta i noranta en 
solidaritat amb els presos de Terra 
Lliure. Centenars de persones es 
van manifestar a ciutats com Vila¬ 
franca, Igualada, Lleida, Ribes 
Barcelona i València, entre d’al¬ 
tres. A Castelló es celebrà la con¬ 
vocatòria per primer cop. 


l’Oficina d’Okupació a l’Espai Obert 


ESTER RAMS ■ SANTS 

El passat octubre TOficina d’O¬ 
kupació es traslladava a l’Espai 
Obert (al carrer Violant d’Hon- 
gria), després del desallotjament 
del centre social on tenia la seva 
seu. Aquesta iniciativa de l’as¬ 
semblea d’okupes de Barcelona, 
nascuda a finals del 2004, pretén 
ser un espai per facilitar l’oku- 
pació d’habitatges abandonats. A 
més d’oferir assessorament legal 


i logístic, també vol recollir les 
diferents experiències d’okupa- 
ció per anar escrivint la història 
d’aquest moviment social. 

Coincidint amb el final 
d’any, han fet un petit recull dels 
esdeveniments més destacats. 
Durant el 2007, els desa¬ 
llotjaments han tingut força 
presència mediàtica i, a més, han 
patit una important crimi- 
nalització. Ja queda lluny aquell 
posicionament a favor de l’oku- 


pació de les joventuts del PSOE 
(i la no condemna de les del PP) 
de l’any 1996. 

Però al contrari del que sem¬ 
bla, l’okupació d’immobles 
buits no ha anat de baixa, sinó 
que simplement s’ha fet més in¬ 
visible. Des de l’Oficina tenen 
comptabilitzades més de 100 
edificis okupats a la ciutat, un 
nombre important si tenim en 
compte que enguany s’han pro¬ 
duït més de 60 desallotjamnets. 


ENLLAÇ A BARRISANTS.ORG 

A continuació trobareu un resum de ies activitats i eis actes celebrats als 
nostres barris i que han estat recollits al portal de notícies www.barri- 
sants.org. Per ampliar la informació podeu consultar aquesta web, que 
forma part del mateix projecte comunicatiu que la burxa. 

L’esplai Xiroia presenta el projecte 
Cultura d'esplai'(10.12.07) 

“Cultura d’esplai” és un projecte que vol aconseguir que nenes, nens, ma¬ 
res, pares, monitores i monitors passin de ser simples consumidors de 
cultura a ser-ne creadors; anant una mica més enllà dels tradicionals 
plans de foment de la lectura. S’ha convocat un certamen de contes i de 
dibuixos, amb la intenció d’editar un llibre amb les obres rebudes que durà 
el nom de Contes per un món millor i que es vol presentar el proper Sant 
Jordi. També ha començat una recollida de llibres infantils i còmics per 
muntar una biblioteca i comicoteca oberta a tots aquells que la vulguin fer 
servir. Més informació a http://www.xiroia.cat 

Audiència Pública reivindicativa 
113.12.071 

Un grup de veïns i veïnes entre els quals hi havia membres de l’Assem¬ 
blea de Barri de Sants, de la Plataforma pel Soterrament de les Vies i con¬ 
tra el Pla de l’Estació i del Col ïectiu contra la Torre Malaia, van assistir a 
l'Audiència Pública per demostrar la manca de participació d’aquestes 
sessions. Així, davant de les habituals respostes emeses per la regidora 
del districte, Imma Moraleda, com ara “Això es respondrà per carta”, 
“Aquest no és l’espai per parlar d’això”, “Ja ens ho estudiarem” i fins i tot 
“Ja ens ho tornarem 
a estudiar”, i d’altres 
per l’estil, aquest 
veïns i veïnes van 
aixecar rètols on 
apareixien les pa¬ 
raules “Apa!”, “Parti¬ 
cipació?” i “Menti¬ 
da!”. La regidora va 
accelerar les res¬ 
postes desviant la 
majoria a la respos¬ 
ta per correu. 

Els treballadors de Frape Bebr es tanuuen a la 
fàbrica 121-26.12.071 

Un grup de treballadors de la fàbrica de components d’automoció Frape 
Behr, de la Zona Franca, es van tancar a les instal -lacions de l’empresa 
des del divendres 21 fins al dimecres 26 de desembre, per protestar per 
l’expedient de regulació d’ocupació que va anunciar la direcció el passat 
més de setembre. Els treballadors volien pressionar el departament de 
Treball de la Generalitat perquè intervingués en el conflicte, fent que l'em¬ 
presa retirés l’expedient. Com ja es va recollir a la burxa 113, l’empresa 
argumenta que té pèrdues i va amenaçar de tancar la planta si no arriba¬ 
va a un acord amb els treballadors que permetés d’augmentar la compe¬ 
titivitat. Pels empleats, la direcció l'únic que vol és rebaixar les seves con¬ 
dicions laborals i reduir la plantilla. A la fàbrica de la Zona Franca hi tre¬ 
ballen 295 persones. El dilluns 24 al vespre hi va haver una concentració 
de diverses organitzacions sindicals i de familiars dels treballadors per do¬ 
nar suport als tancats. El dia de Sant Esteve van abandonar la fàbrica, 
després d’aconseguir una reunió amb la consellera de Treball. 



La televisió virtual de BarriSants I01.01.0B1 

BarriSants, el portal de notícies i informació independent del barri de Sants 
inicia el 2008 amb una televisió d’emissió continuada, és a dir, com la TV3 
però per Internet. De moment, es troba en fase de proves, i per veure-la 
no cal posar cap antena, només cal adreçar-se a http://tv.sants.org, des 
d’on també es pot accedir a gairebé 500 vídeos. Des del portal s’acomia¬ 
den de l’any agraint les més de 8.500 visites rebudes el 2007, i afirmen 
^ue ja han superat les 10.000 visites. 

Plaça Osca, - o0oi4 Barcelona 

La bastarda d’Istanbul 

Elif Shafak 

Amsterdam Llibres, 2007 

QUAN PARLAR MASSA ERA PECAT... 

Asya: crescuda en una família exempta d’homes d’Is- 
tanbul. Armanoush: nord-americana d’origen armeni. I 
ambdues, en el retrobament amb els seus orígens i 
les seves identitats, en l’acarament respecte del seu 
passat i el de les seves famílies, ens plantegen una 
profunda reflexió respecte d’un univers on les vícti¬ 
mes s’aferren al record, i on els botxins el defugen per 
tal d’esborrar-ne la culpa. Una teranyina de personat¬ 
ges i escenaris magistralment teixits que ens apropen 
a la història del genonicidi armeni i a la construcció de 
l'Estat turc. 

La història d’un poble pren en la novel·la la dimen¬ 
sió humana que representen els relats de vida. La 
bastarda d’Istanbul és un petit gran homenatge al pa¬ 
per de les dones en la conservació de la memòria 
oral, que li va suposar a l'autora un judici (i l’absolu¬ 
ció) per injúries al poble turc. 


La Ciutat Invisible 



Segona opció 

Segona Opció 

Radikal Records 



Des del Baix Llobregat ens arriba el primer CD d’aques¬ 
ta jove banda de punk-oi! amb tornades que enganxen i 
himnes hooliganistes que, amb les seves provocadores 
lletres, alteren el ritme de les nostres oïdes. No es trac¬ 
ta de cap moda, però el cert és que el planter de grups 
musicals amb un missatge compromès que practiquen el 
punk i la música oi! o una barreja de tots dos estils creix 
per moments a casa nostra i no vol aturar-se. Amb títols 
com “El Cant dels Almogàvers” i versions com “Perquè 
ets jove”, dels anglesos Cock Sparrer, deixen clar quina 
és la seva ideologia, així com les seves tendències. Per 
si quedés cap dubte, el Pi de les Tres Branques marca 
la seva silueta a la mateixa portada. Una altra novetat és 
la discogràfica. Des de Molins de Rei reneix Radikal Re¬ 
cords, un segell independent que torna al carrer després 
d’anys d’aturada. En l’òrbita dels ja coneguts Red Ban- 
ner, Radikal Records s’afegeix a l’oferta de segells que 
aposten per donar sortida a les bandes que encara te¬ 
nen moltes coses a dir. 

David Vàzquez 


Peraépolis 

Marjane Satrapi i Vicent Paronnaud 

2007 

Una pel·lícula sorprenent. Si bé pot provocar reticències 
inicials pel fet de ser un film de dibuixos animats i en 
blanc i negre, al cap de cinc minuts de començar ja es 
dissipen tots els dubtes possibles. Quedes atrapat en la 
realitat política i social iraniana, en una època de fortes 
turbulències i malestars per a la població: el Sha, la 
revolució islàmica, la guerra contra l’Iraq... Tot passa a 
través de la mirada crítica i rebel d'una nena, i després 
d'una jove (la mateixa coautora del film), plena d’anhels, 
il·lusions i esperances que xoquen amb el fonamenta- 
lisme religiós i la repressió contra la dona. L’èxit de la 
pel·lícula, una adaptació del còmic de Marjane Satrapi, 
abordada des de la simplicitat i amb humor, és molt 
significatiu per a un film d’aquestes característiques. 

La pel·lícula arriba en un moment clau, en què l’iran 
està en el punt de mira dels EUA, i potser ajudi a sentir- 
nos més pròxima la gent d’aquest país, que ja ha pas¬ 
sat pels horrors d’una guerra dura i llarga i que viu sota 
un règim de repressió i d’intolerància. Un film per no 
deixar-lo perdre. 


Lancelot 



Fogons de temporada 


El producte: la llimona 

Any nou, vida nova; així que ja ho sabeu, si cuidar-vos una 
mica més entra en la llista de bons propòsits per a aquest 
2008, no dubteu a comptar amb una bona aliada: la llimona! 

Rica en vitamina C, tonificant, antisèptica, astringent i 
antioxidant, aquest cítric ens brinda nombroses aplicacions 
terapèutiques: augmenta la nostra resistència a les infec¬ 
cions i ens ajuda a combatre els estats griposos propis d’a¬ 
quests mesos d’hivern. A nivell digestiu, facilita l'assimilació 
de greixos i olis en els àpats, redueix el nivell de colesterol 
en sang, i combat l’anèmia en millorar l’absorció del ferro 
dels aliments, sobretot dels d’origen vegetal, de més difícil 


assimilació per a l’organisme (fet imprescindible en règims 
vegetarians a base de cereals, llegums i fruits secs). 

Utilitzeu-la com a condiment en vinagretes, marinats, en 
arrossos, per acompanyar fregits... ja que realçarà el gust 
dels vostres plats. Proveu també de fer pastissos, sorbets, 
i mousses de llimona, postres refrescants i digestius des¬ 
prés d’un àpat copiós. Vet aquí una mostra. 

La recepta 

Crema de llimona 

Ingredients per a 6 persones: 2 llimones, 2 ous, 200 g de su¬ 
cre, 25 g de farina de blat de moro, mig litre d’aigua. 



Elaboració: Ratlleu la pell de les llimones i espremeu-ne el 
suc. Barregeu el suc i la ratlladura amb la resta d’ingre¬ 
dients, i passeu-ho per la batedora. Aboqueu la barreja en 
un cassó i poseu-la a coure a foc moderat, sense deixar de 
remenar, per tal d’evitar que s’hi facin grumolls. Una vegada 
s’hagi espessit, retireu-la del foc i deixeu-la refredar. Serviu- 
la freda, en copes individuals. 

Marta Devesa 



Vine a tastar Ca 
nova-seíecció de 
vins cataíans 


aturem la clemancla^ 

can vies 

és del barri! 

B* GENER 2008 


(parèntesi) 


_ cançó _ _ racó històric 

No hi som tots El bressol del cinema català 


Diuen que arriba l'hivern, 
tot estarà bé 

si arriba el nou any també. 

La pluja i el fred, 
avui el foc encendrem. 

Molt feliços sereu 
si així ho voleu, 
desembre blanc i blanca neu 
el nen i la creu... 
que contents esteu. 

Això que havia de ser només una cançó 
que parlés de nadal i amor 
de quant ens agrada la pau al món 
dels nostres desigs d'una vida millor. 

No m'apeteix que parli d'això; 
parlarà d'amics, distància i amor 
perquè aquesta nit en aquesta taula 
falta un germà i sobra un lloc. 

No hi som tots! (x2) 


Betagarri 

(inclòs en el CD Altres cançons de Nadal 3) 


L'any 1895 els germans Lumière presentaven a París el 
primer cinematògraf. L’invent, un èxit comercial, ràpidament 
es va importar a tot Europa i, sols un any més tard, portat 
pels mateixos Lumière, va arribar al carrer més concurregut 
de Barcelona, la Rambla. Ben aviat dos fotògrafs 
barcelonins, Antoni i Emili Fernàndez, van veure el futur de 
l’invent i van inaugurar el cinematògraf Napoleó. 

Entre els pimers espectadors, la major part pertanyents 
a les elits de la ciutat, es trobava un jove ebenista santsenc, 
amb certs coneixements de fotografia. Així, aplicant els 
seus coneixements, fou capaç de crear la seva primera 
càmera per filmar. Amb aquesta a la mà, aquest pioner es 
va disposar a fer les primeres filmacions del cinema català 
(i també de tot l’Estat). Ell no era un cap altre que Fructuós 
Gelabert. 

Fins fa pocs anys s’afirmava que la primera filmació feta 
a l’Estat era Baralla en un cafè, film realitzat al casino de 
Sants, però recentment s’ha descobert que el 1897, abans 
de l’obra citada, Gelabert ja havia filmat dues escenes de la 
vida quotidiana de Sants: Sortida del públic de l’església 
parroquial de Santa Maria de Sants i Sortida dels 
treballadors de l’Espanya Industrial. Un any més tard produí 
la que està considerada com la primera pel·lícula del 
cinema d’animació a l’Estat, Xoc entre dos transatlàntics. 

L’invent, tot i les crítiques d’intel·lectuals com Russinol, 
Maragall i Eugeni d’Ors, que el consideraven un espectacle 
per a incults, va proliferar i es va popularitzar gràcies als 
firaires que recorrien les festes majors i el presentaven com 
si es tractés d’un espectacle de màgia als envelats i als 
primers cinemes. 

A poc a poc, les imatges van anar omplint-se amb 
arguments, com ara la Terra Baixa que Gelabert va filmar, i 


va aparèixer el gènere documental, que va deixar 
constància dels fets que conmovien la ciutat, com ara la 
Setmana Tràgica, amb títols com per exemple Los sucesos 
de Barcelona (1909), de Josep Gaspar, i La huelga general 
de agosto en Barcelona, del mateix Gelabert. 

Però Sants fou més que un simple escenari dels inicis 
del cinema català, ja que el mateix Fructuós Gelabert va 
obrir els seus estudis, Boreal Films, a l’espai que ara ocupa 
el centre de la plaça de Sants. El lloc fou conegut 
popularment com La Casa de Vidre. 

A poc a poc, el cinema va deixar de ser una cosa d’elits 
per ser de tothom, i els santsencs es van fer assidus a 
cinemes com els que van aparèixer al carrer Gayarre, a la 
plaça Espanya, al carrer Galileu i a la Riera Blanca, al veí 
barri de Collblanc. 


Agus Giralt 



Fructuós Gelabert 


un tomb pel diccionari 


Donar 

carbasses 


Fa uns segles, a Catalunya, els 
matrimonis dels joves es negociaven 
entre les famílies d’ambdós 
pretendents: quan un jove es volia 
casar, els pares de la noia amb qui 
pretenia maridar-se el convidaven a 
dinar. Si no estaven d’acord amb el 
casori, no l’hi deien de paraula, sinó 
que incloïen en l’àpat un plat de 
carbassa. Per això, la carbassa ha 
estat sinònim de negació, de suspens, 
de fracàs d’una pretensió qualsevol. I 
s'han fet famoses, al mes de juny, a 
les escoles ... 

Informació extreta del Refranyer català, de 
Joan Amades, i relat elaborat per en Jordi 
Esteban 


Memòries 

greMiues 

Ja són quinze 
els anys 
sense Pedró 
Àlvarez 

“Ni perdonem les 
injustícies, ni oblidem 
la impunitat” 



CONCENTRACION 


15 DE DICIEMBRE 

en movimont 




El món fictici 


II procés de Bolonya: 
arriba l’hora de la veritat 


El Procés de Bolonya, aquell instrument d’abast europeu que segons 
els dirigents polítics havia de conduir el sistema educatiu superior a 
l’excel -lència, a la modernitat i a la perfecció, s’està aplicant de pressa, 


corrent i amb una manca de previsió i de garanties que han ampliat i 
han posat en evidència els problemes que, des de fa temps, el 
moviment estudiantil i part del professorat i del PAS denuncien. 


Acció per convocar a la manifestació contra el procés de Bolonya. 


INDYMEDIA.ORG 


Vaig créixer a Vermont, a la 
costa est dels EUA. La capital 
de l’estat, Montpelier, és Túnica 
dels 50 estats que no té un Mc- 
Donalds. Després d’acabar la 
carrera de sociologia no sabia 
què fer amb la meva vida. I què 
fa una persona quan no sap 
què fer? Fàcil: marxar corrent 
cap a Barcelona. Vaig viure 
aquí un any impartint classes 
d’anglès, fent turisme, conei¬ 
xent nova gent... Fins que va 
arribar el moment en què ja era 
hora de seguir amb els estudis 
formals. El pla era tornar als 
EUA, sol -licitar programes i dir 
“adéu” a Barcelona. Però un 
dia, un alumne meu em va ex¬ 
plicar el màster que estudiava 
aquí en polítiques públiques, 
relacionat amb una universitat 
del meu país. Per tant, podia 
continuar aquí i estudiar el que 
volia sense tallar les relacions 
institucionals amb els EUA! 

Ara, dos anys més tard, es¬ 
tic a punt d’acabar el màster i 
de nou m’enfronto a la pregun¬ 
ta: què faig? Molts amics ame¬ 
ricans intenten convence’m 
que torni al món real, perquè, 
com tots sabem, la vida fora 
dels EUA és fictícia. Els meus 
pares van intentar explicar-me 
que no hi ha futur professional 
a Europa; com tots sabem, la 
gent no treballa fora dels EUA. 

Quan finalment vaig pren¬ 
dre la decisió de quedar-me a 
Barcelona, em vaig adonar que 
la bombolla on havia crescut 
havia explotat. Em vaig adonar 
que Europa realment existeix i 
que no és només un destí de 
vacances per als americans 
que necessiten una mica de 
cultura a la seva vida. Pensar 
en tornar a instal·lar-me als 
EUA de nou no només no em 
ve de gust, sinó que m’espanta 
més que quan vaig arribar a 
Barcelona fa tres anys. No em 
malinterpreteu, m’encantarà 
tornar a visitar la meva terra, 
però tant de bo no em passi res 
mentre sigui allà de vacances, 
perquè sense una assegu¬ 
rança privada de salut, si és 
que no em neguen l’entrada a 
l’hospital per no tenir-la, hauria 
de demanar un préstec a 20 
anys per pagar la factura. Ja 
em diràs quin és el món fictici. 

KAREN HAMBRO 


LLUC SALELLAS* 

De fet, el curs iniciat el setembre 
de 2007 té tots els números de 
significar un autèntic punt i part. 
La majoria de màsters ja s’apli¬ 
quen segons la nova normativa 
europea, les facultats dels Països 
Catalans ja estan preparant els 
nous plans d’estudis dels graus, i 
dia a dia apareixen nous “experts” 
que demanen que s’aprofundeixi 
encara més en la liberalització del 
sector de l’educació. I és que cal 
recordar que les arrels de l’ano¬ 
menat Procés de Bolonya les tro¬ 
bem, d’una banda, en el descobri¬ 
ment per part dels agents econò¬ 
mics del fet que, en l’actualitat, el 
mercat de l’educació genera cinc 
vegades més diners que el de l’au- 
tomoció, per exemple; i, de l’al¬ 
tra, que el mercat laboral, preca- 
ritzat i atomitzat, demana un nou 
tipus de treballadors més flexi¬ 
bles, amb aptituds i tècniques i 
amb pocs coneixements especí¬ 
fics. Ara, per tant, interessa, com 
expressava un dibuix del Roto a 
El País , aprendre a comptar per 
sol·licitar préstecs i a escriure per 
llegir anuncis, ja que el que im¬ 
porta és que els joves tinguin 
tècnica i no anàlisi o comprensió. 

Amb la voluntat, doncs, de 
materialitzar aquests objectius es 
crea i s’aplica una reforma educa¬ 
tiva a escala europea que, de 
moment, i trobant-nos tot just en 
els seus inicis, està provocant ja 
alguns problemes per a l’educació 
pública, fet que el moviment estu¬ 
diantil va denunciar amb força la 
setmana del 12 al 16 de novembre 
de 2007 i que promet de ben segur 
continuar generant tensions als 
centres d’ensenyament. 

Convocatòria europea 

Les jornades convocades arreu 
d’Europa van tenir especial 
incidència als Països Catalans, on 
més de 20.000 estudiants van sor¬ 
tir al carrer el 15 de novembre a 
ciutats com València, Girona, 
Alacant i Castelló, seguint la con¬ 
vocatòria del Sindicat d’Estu¬ 
diants dels Països Catalans 


(SEPC). A Barcelona, on hi va ha¬ 
ver la manifestació més multitu¬ 
dinària, la crida estava feta des de 
Plataforma Mobilitzadora en De¬ 
fensa de la Universitat Pública 
(PMDUP), integrada per assem¬ 
blees de facultat, l’AEP i el 
SEPC. Els organitzadors van va¬ 
lorar molt positivament la quanti¬ 
tat d’assistents a la marxa, uns 
12.000, ja que, segons ells, es va 
demostrar que l’aplicació actual 
del Pla de Bolonya és agressiva i 
perjudicial i provoca que un sec¬ 
tor de la societat que en els últims 
anys havia restat més aturat, l’es¬ 
tudiantil, es mobilitzi de nou. La 
manifestació, però, no va ser l’ú¬ 
nic acte organitzat durant aquells 
dies. Entre els ja habituals dinars 
populars, xerrades i performan- 
ces , un grup d’estudiants va sor¬ 
prendre tothom en entrar de nit a 
la facultat del Raval de la UB i 
bloquejar l’edifici durant prop de 
dues hores fins que el rector de la 


universitat, Màrius Rubiralta, va 
permetre als Mossos d’Esquadra 
entrar a la facultat. Rubiralta es 
convertia així en el primer rector 
que deixava entrar les forces poli- 
cials en un recinte universitari des 
de la visita de José Maria Aznar a 
la Universitat Autònoma de Bar¬ 
celona, a finals dels anys 90. L’e¬ 
pisodi es va acabar amb el com¬ 
promís de Rubiralta de defensar 
davant la Conselleria i la resta de 
rectors la majoria de propostes 
del moviment estudiantil. De mo¬ 
ment, a part de les intencions de 
les primeres hores, no hi ha hagut 
novetats visibles. 

les protestes continuaran 

Després d’aquest primer trimestre 
animat, no hi ha previsió que els 
esdeveniments s’aturin. L’aprova¬ 
ció, l’octubre passat, del decret 
1393/2007 que desenvolupa la 
nova LOU del PSOE ha estat el 
pas definitiu cap a l’Espai Euro¬ 


peu d’Ensenyament Superior. I, 
per tant, segons els crítics, l’elitit- 
zació (amb la separació entre 
graus i postgraus, l’augment del 
preu de les matrícules i l’exigèn¬ 
cia de coneixements que l’ense¬ 
nyament públic no garanteix), la 
privatització (amb la dependència 
del capital privat i l’augment del 
poder de les empreses en les deci¬ 
sions de les universitats públi¬ 
ques), i el retrocés del català com 
a llengua científica avancen cada 
dia més. I mentrestant, la cara bo¬ 
nica de Bolonya, “la reforma pe¬ 
dagògica”, es mostra com una 
façana que no aporta un canvi 
substancial en l’aprenentatge de 
l’alumnat, més enllà de l’augment 
de feina i d’hores. Per cert, la se¬ 
gona part de la història, aquella 
que diuen que acostuma a ser més 
dolenta que la primera, arriba a 
secundària amb la Llei Catalana 
d’Educació. 

* Lluc Salellas és portaveu del SEPC 

“Si volem dos dies do descans 

hem de lluitar” 


[ En l’equador de les vagues convocades pels treballadors d’Autobusos 
de Barcelona, de finals de desembre de 2007 i principis de gener de 
2008, hem parlat amb un representant de CGT a TMB. El sindicat, 

Josep Garganté 

Delegat de CGT al 
Comitè d’Empresa d’Autobusos de Barcelona 


amb 10 anys d’història a l’entitat metropolitana, ha encapçalat les 
darreres mobilitzacions per aconseguir dos dies de descans a la 
setmana i a les darreres eleccions sindicals va ser la llista més votada. 



ÀLEX TISMINETZKY 

Quina és la reivindicació dels 
treballadors de TMB en vagaP 

Actualment, els treballadors d’Au¬ 
tobusos de Barcelona tenim única¬ 
ment cinc dies de descans al mes. 
Concretament, tenim tres setmanes 
seguides amb un únic dia de festa 
(que pot ser entre setmana o en cap 
de setmana), i la quarta setmana te¬ 
nim dos dies de descans. Aquest fet 
és un perill per a la seguretat dels 
usuaris dels autobusos, a més de no 
permetre la conciliació de la vida 
laboral i personal dels treballadors, 
i afectar negativament la seva salut, 
amb casos d’estrès, ansietat... 

L’empresa ha intentat intoxicar 
l’opinió pública dient que fèiem 
1,9 dies de descans setmanal, però 
aquest càlcul és anual, incloent-hi 
les vacances d’estiu, les de Nadal... 
Si apliquéssim aquest càlcul a un 
treballador amb un horari “normal” 
que treballés cinc dies a la setmana, 
sortiria que tindria gairebé tres dies 
de descans. 

Com es va iniciar el conflicteP 

Per entendre les actuals vagues hem 
de remuntar-nos a la negociació del 
Conveni de 2005-2008, on tots els 
sindicats van plantejar plataformes 
reivindicatives on incloïen els dos 
dies de descans. Malgrat no incor¬ 
porar el Conveni aquest punt, UGT, 
CCOO i SIT el van signar. La CGT, 
en canvi, va manifestar el seu re¬ 
buig, i ja vam anunciar que era un 
acord en fals, ja que no reconèixer 
els dos dies de descans era una 
bomba de rellotgeria. 

Un any després, el descontenta¬ 
ment es va anar estenent, ja que 
diàriament hem hagut de viure amb 
el fet de només tenir cinc dies de 
descans al mes. La CGT vam ini¬ 
ciar una campanya tant a dins de 
TMB, amb assemblees i octavetes, 
com a fora de l’empresa, amb car¬ 


tells, pancartes i cartes a la FAVB, 
l’Ajuntament... En anar-se estenent 
la reivindicació, es va afegir a les 
mobilitzacions el sindicat ACTUB, 
i una part del SIT, fet pel qual es va 
crear el Comitè de Descansos, que 
ha intentat portar a terme la lluita 
per sobre de les sigles sindicals. 

A partir d’aquí hem vist que les 
mobilitzacions han estat un èxit de 
participació, amb 2.000 treballa¬ 
dors a les assemblees, sobre una 
plantilla d’uns 3.000. 

Com avalueu l’actuació de la res¬ 
ta de forces sindicals de TMBP 

En teoria tots estem d’acord amb la 
reivindicació dels dos dies de des¬ 
cans, però tant UGT com CCOO 
han estat defensant que s’ha d’a¬ 
conseguir “negociant”. La CGT es¬ 
tem d’acord, però no som nosaltres 
els que no volem negociar, sinó 
l’empresa, i per tant, si ho volem 
aconseguir, ens caldrà lluitar i mo¬ 
bilitzar-nos. 

En tot cas, en veure l’èxit de les 
mobilitzacions, UGT i CCOO han 
volgut fer veure que hi participen, 
però la veritat és que només inten¬ 
ten desmotivar i desmobilitzar els 
treballadors, i no han donat suport 
a les vagues. A més, el descrèdit 
d’alguns d’aquests sindicalistes és 
enorme. Més d’una vegada hem 
demanat que els delegats de CCOO 
i UGT treballessin els caps de set¬ 
mana, ja que curiosament sempre 
s’agafen les hores sindicals els dis¬ 
sabtes i diumenges. I és que, par¬ 
lant clarament, la gran majoria 
d’ells només són delegats per no 
haver de treballar, no tenen cap ide¬ 
ologia. 

Com ha respost l’empresa fins 
ara? 

Com ja he dit abans, l’empresa no 
té cap intenció de negociar i ha in¬ 
tentat desprestigiar les nostres rei¬ 
vindicacions amb mentides i into¬ 


xicacions. A més, ha intentat mol¬ 
tes vegades ampliar fraudulenta¬ 
ment els serveis mínims, ha pre¬ 
sentat denúncies per destrosses i ha 
expedientat 12 treballadors. A més, 
ha donat dades falses dels segui¬ 
ments de les aturades, intentant 
amagar la xifra del 90% de vaguis¬ 
tes, incloent a les seves dades els 
serveis mínims. Ara ens ha dit que 
si desconvoquem la vaga s’asseu¬ 
rien a parlar, però sense cap pro¬ 
posta concreta. En tot cas, ells sa¬ 
ben, i nosaltres també, que si des¬ 
convoquem i hem de tornar a 
convocar les aturades ho hem de 
comunicar amb 10 dies d’antela¬ 
ció, i ja haurien passat els dies de 
Nadal. Es evident que no tenen cap 
intenció d’abordar les nostres rei¬ 
vindicacions. 

I l’Ajuntament de BarcelonaP 

El que tenim molt clar és que qui 
mana a TMB és l’Ajuntament, i 
que el responsable del conflicte la¬ 
boral és Jordi Hereu. I és que el 
president de TMB és nomenat a dit 


per l’alcalde, i per tant no perme¬ 
trem que intenti fer veure que no té 
hi res a veure. 

Quines perspectives de futur té 
el conflicteP 

La situació és complicada. Els tre¬ 
balladors mantenim les vagues dels 
dies 2,3 i 4 de gener, però l’empre¬ 
sa es manté en una postura intran¬ 
sigent i dura. Tenim el temor que el 
conflicte s’allargui, i en tot cas no 
descartem que es puguin radicalit¬ 
zar les protestes. 

El Comitè d’Empresa de TMB ha 
donat suport a Can Vies. 

Si, el CSA Can Vies ens va dema¬ 
nar el nostre suport per aturar el de¬ 
sallotjament, ja que TMB és la pro¬ 
pietària de l’immoble. Hem donat 
suport tant el Comitè d’Empresa 
d’Autobusos com el del Metro, on 
CGT té majoria, i hem desenvolu¬ 
pat diversos actes al centre, com un 
aniversari del nostre programa de 
ràdio que fem a Contrabanda i un 
altre de suport a Palestina. 


ESPAI 

DE TREBALL 


II permís de 
maternitat (i II) 

El permís de maternitat s’inicia 
en el dia del part. Prèviament, i 
si l’informe mèdic de l’estat de 
salut de la mare aconsella el 
seu descans, s’inicia un permís 
per situació de risc durant l’em¬ 
baràs. Tant una situació com 
l’altra gaudeixen d’una presta¬ 
ció econòmica del 100% de la 
base reguladora. La base que 
prenem per fer el càlcul és la 
nòmina del mes sencer anterior 
a la situació tant per risc durant 
l’embaràs com per maternitat. 

Durant les dues situacions, 
el pagament de la prestació la 
farà l’empresa de forma delega¬ 
da. És a dir, l’empresa paga a 
la mare la prestació i després 
s’ho descompta dels paga¬ 
ments socials que realitza a la 
Seguretat Social. En principi, 
aquesta delegació beneficia 
tant la mare com la Seguretat 
Social. La mare no ha de tras- 
lladar-se a una oficina de la 
Seguretat Social a demanar el 
pagament directe i la Seguretat 
Social no entrega quantitats 
econòmiques sinó que des¬ 
compta a l’empresa els diners 
que avança a la mare. 

La Llei d’igualtat efectiva 
entre homes i dones ha corregit 
ventalls no protegits de la ma¬ 
ternitat com, per exemple, que 
les vacances es realitzaran una 
vegada incorporada la dona al 
treball, fins i tot si l'any natural 
s’ha exhaurit. Aquesta regulació 
permet a la dona no donar per 
perdudes les vacances a què té 
dret en comparació als seus 
companys de feina masculins. 

Però hi ha ventalls no prote¬ 
gits encara. El temps que una 
dona està en aquestes situa¬ 
cions no es té en compte 
(excepte reconeixement en 
conveni col -lectiu o en pacte in¬ 
dividual) en el pagament de les 
pagues extraordinàries. Si no 
es treballa, no es merita aques¬ 
ta quantitat i per tant l’empresa 
procedeix a fer els càlculs 
excloent una tercera part del 
temps treballat del període. La 
maternitat en aquests casos 
continua sent un factor de 
discriminació femenina en el 
treball. 

MARC FAUSTINO I VIDAL 
Consultes a: 
laburxa@gmail. com 

Un Tió emocionant al barri 



Nens i nenes picant el Tió del Casal Independentista muntat a l’Espanya Industrial. ALBERT GARCIA 


ROGER SÀNCHEZ AMAT - SANTS 

El dia no acompanyava, la difu¬ 
sió havia estat limitada i era el 
primer cop que se celebrava. La 
màgia del Tió, però, va poder 
amb totes aquestes adversitats. 
Una setantena de nens i nenes 
van apropar-se a l’Espanya In¬ 
dustrial a fer cagar el Tió que el 
Casal Independentista de Sants 
havia plantat just davant de la 
Casa del Mig. Tot plegat, a tres 
dies de Nadal, escalfant així mo¬ 
tors en una jornada festiva i rei¬ 
vindicativa alhora. L’Oriol Ca¬ 
nals fou l’encarregat d’animar la 
quitxalla i de guiar magistral¬ 
ment la rajada del Tió, que, tot i 
resistir-se inicialment, va sucum¬ 
bir a les bastonades de la jovení¬ 
vola concurrència, cagant bosses 
de xocolatines. A veure si l’any 
vinent el cuidem bé i el fem ca¬ 
gar més; amb els seus 300 kg 
s’ho pot permetre! Els orga¬ 
nitzadors van acabar participant- 
hi; ara bé, el resultat foren tres 
cebes que anunciaven que el Tió 
havia complert. 

Així finalitzà un acte impul¬ 
sat des del Casal de cara a recu¬ 
perar la cultura popular catalana. 


L’origen del Caga Tió 

El Tió és en essència una tradició 
ancestral i pagana, i prové d’antics 
ritus de veneració al Sol. Cremant 


un tronc escollit a consciència es 
donava gràcies al fet que els dies 
comencessin a ser més llargs. Amb 
el temps, el buscall, a més d’oferir 


escalfor i llum, va passar a repartir 
obsequis i llepolies. Així fins a es¬ 
devenir una cerimònia de les més 
encantadores del Nadal. 


Un any més de Pau sense Treva 


AGUS GIRALT - SANTS 

Un any més a les Cotxeres de 
Sants i al Casinet d’Hostafrancs 
s’ha celebrat el festival infantil 
conegut amb el nom de Pau sense 
Treva. La iniciativa, destinada al 
públic infantil i juvenil, ha arribat 
enguany a la seva 21a edició, 
amb una gran participació de 
moltes entitats de Sants, Hosta- 
francs i la Bordeta (caus, esplais, 
escoles, clubs esportius, associa¬ 
cions culturals...). 

Celebrat del 27 al 29 de de¬ 
sembre i del 2 al 5 de gener, el 
Pau sense Treva ha englobat una 
gran quantitat d’activitats, entre 
les quals hi podem trobar tallers 


manuals i d’expressió, teatre, 
dansa, titelles, un taller de ràdio i 
jocs fets amb materials reciclats... 

També destaca la participació 
de la Colla de Diables de Barru¬ 
fet, que aquest any han estat els 
responsables de l’organització del 
Correfoc infantil, així com l’ac¬ 
tuació dels Castellers de Sants. 

Manel Boltaina, director del 
projecte Casinet-Cotxeres de¬ 
fineix la fira com “un festival que 
es fomenta en valors: la soli¬ 
daritat, l’amistat, Tavenir-se tots 
junts jugant”, a diferència del 
Saló de la Infància, un macro- 
festival molt massificat que 
aquests dies se celebra a la Fira 
de Barcelona. 



ESTER RAMS 


Les Cotxeres de Sants plenes de canalla 


Caga Tió 
veïnal a 
Jocs Florals 

BERNAT COSTA - LA BORDETA 

La comissió de festes del carrer 
Jocs Florals va organitzar un Ca¬ 
ga tió per als infants del carrer el 
passat 23 de desembre. Va reunir 
un centenar de persones que van 
poder gaudir de nadales i els re¬ 
gals del Caga Tió del carrer. 

A més d’aquesta festa mati¬ 
nal, van sortejar una panera on, a 
part dels típics torrons, s’hi podia 
trobar medicines apropiades per 
als atipaments de menjar caracte¬ 
rístics d’aquests dies. 

la ‘Maleni’, 
caganera de 
l’any 

ROSER BENAVENT " SANTS 

Com cada any, en el tradicional 
marc de la Torronada del Centre 
Social de Sants es va elegir el Ca¬ 
ganer de l’Any, guardó que s’ator¬ 
ga a persones i institucions que 
s’han distingit pel seu poc respecte 
vers el català. 

Unes quaranta persones van 
procedir, entre torró i cava, a votar 
les diferents candidatures presenta¬ 
des. N’hi va haver de ben tradicio¬ 
nals, com els president de la Gene¬ 
ralitat i la regidora del Districte, 
Imma Moraleda; altres de puntuals, 
com el director del Museu del Pra- 
do, que en un catàleg oficial va tra¬ 
duir (i deformar) com a Agapito 
Valmitjana i Mariano Fortuni 
aquests artistes catalans. 

La votació va declarar guanya¬ 
dora l’entranyable Maleni, la mi- 
nistra de Foment, tant pel regal en 
obres que ha fet al nostre barri, com 
pel seu rebot quan ha estat critica¬ 
da. Molt a prop van quedar el pre¬ 
sident valencià Francisco Camps, 
el socialista Joan Ferran, el nostrat 
Pepe Montilla i en Bono (l’exmi- 
nistre, no el cantant). 


oi mostrador 


COOPERATIVA GERMINAL 


II decreixement un propòsit per al 2008 ? 


L’any 2007 pot ser que passi a la història de la 
humanitat com un any ple de passos enrere 
cap a l'assoliment d’un món més just. Però 
també és molt probable que passi a la història 
com aquell any en què la societat internacional 
ha acceptat l'existència indiscutible d’un dels 
problemes més greus que afronta l’espècie hu¬ 
mana en aquest nou segle: el canvi climàtic. Tot 
i així, sembla que ha estat pràcticament impos¬ 
sible fer apostes reals i pràctiques per solucio¬ 
nar aquesta gran amenaça que plana sobre els 
nostres caps. I parlem tant en l’àmbit polític 
com en l’individual. 

Si volguéssim estendre el nostre model de 
consum a tot el món, necessitaríem tres plane¬ 
tes com el nostre per satisfer la demanda de 


productes i per absorbir els nostres residus. 
Però és que fins i tot en el cas que seguíssim 
mantenint el nostre nivell de consum al Nord a 
costa de les extremes bosses de pobresa dels 
països del Sud, al ritme actual de crei¬ 
xement arribarà un moment (no 
molt llunyà) en què la Terra 
no donarà més de si i es 
col ïapsarà. I és que en 
un món finit, no podem 
seguir creixent de ma¬ 
nera infinita. Es tracta 
d'una afirmació sum¬ 
mament lògica, però 
que sembla que no te¬ 
nim gaire present en el 


nostre dia a dia. Aquesta afirmació, no obstant 
això, és la clau del Decreixement, un moviment 
de pensament holístic que ja fa anys que ha 
arrelat en països d’arreu del món, com ara 
França i Itàlia, i que enguany 
s’ha estès també en el 
nostre país de la mà 
de l’Entesa pel De¬ 
creixement. 

Així doncs, 
i molt a grans 
trets, el Decrei¬ 
xement plante¬ 
ja un canvi radi¬ 
cal de model de 
consum i d’organit¬ 


zació socioeconòmica que torni a encabir-se 
dins de la capacitat de càrrega de la nostra 
biosfera. Amb aquest objectiu en ment, es trac¬ 
ta tan sols de seguir algunes pautes perquè la 
nostra existència sigui realment sostenible. Així 
doncs, algunes propostes passarien per reduir 
el nostre consum desmesurat i tan sovint inne¬ 
cessari (en especial pel que es refereix a béns 
materials), substituir totalment les energies fòs¬ 
sils per energies renovables, o per exemple fo¬ 
mentar el consum de productes locals i ecolò¬ 
gics. Pel que fa a aquests últims, la lògica és la 
de fomentar aquells productes que no han es¬ 
tat produïts generant un gran consum d’hidro¬ 
carburs i emissions de C0 2 , i el procés d’elabo¬ 
ració dels quals ha respectat el medi i ha afa¬ 
vorit l’economia i el comerç local a petita 
escala. 

Esperem que el 2008 sigui un any ben de¬ 
creixent per a tots i totes! 

Què està passant als Països Catalans? 


ÍC En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des 
de la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


31 de desembre: Diada nacloaal a Mallorca 


[ 


La Diada del 31 de desembre que se celebra a Mallorca és la 
commemoració de l’entrada de les tropes del Rei Jaume I a la que fins 
aleshores era Madina Mayurqa. 


] 



Pancarta penjada a una bastida durant la Diada de Mallorca. 


IRENE 


IRENE - PALMA 

Arreu dels Països Catalans tenim 
moltes diades: 25 d’abril a València 
(rememorant la derrota d’Alman¬ 
sa), 11 de setembre a Barcelona 
(rememorant la caiguda de Barce¬ 
lona el 1714), 7 de novembre a 
Perpinyà (rememorant la signatura 
del Tractat dels Pirineus)... Però 
encara en falta una, que és, per ven¬ 
tura, la més desconeguda: 31 de 
desembre a Mallorca. 

El dia 31 de desembre de 1229 
el rei Jaume I va entrar a Madina 
Mayurqa i la va conquerir davant el 
soldà almohade Abu-l-Ala Idris al 
Mamun. Aquest fet suposava la 
victòria de les tropes catalanes da¬ 
vant els sarraïns i, en conseqüència, 
la fi del regne almohade i la fi de la 
Mallorca musulmana. 

Aquest episodi de la nostra 
història va donar pas a una de les 
festes més antigues d’Europa: la 
Festa de l’Estendard. 

Festa de l'Estendard: 
un poc d'història 

La Festa de l’Estendard data els 
seus inicis en el segle XIII i, més 
tard, el segle XV, va inspirar els ac¬ 
tes de commemoració de la con¬ 
questa de la ciutat de València el 9 
d’octubre de 1238. 

Aquesta festa ha anat variant 
durant els segles. Fins al segle XVI, 
l’estendard era dut a la Seu per la 
part civil de la desfilada i, un cop 
allà, s’hi afegia l’estament eclesiàs¬ 
tic. Allà, imitant la processó del dia 
del Ram a Jerusalem, s’anava fins a 
la Porta Pintada (una de les portes 
de la murada de Palma). Més tard, 
es duia a terme un simulacre d’as¬ 
salt a la ciutat, on l’estendard tenia 
el paper protagonista. La construc¬ 
ció d’una nova murada va fer que la 
Porta Pintada quedés dins de la ciu¬ 
tat, i això va obligar a eliminar el si¬ 
mulacre d’assalt. Així doncs, l’es¬ 
tendard restava a la plaça de Cort 
(la plaça de l’Ajuntament de Pal¬ 
ma) durant la desfilada amb una es¬ 


corta de Texèrcit mallorquí. Però 
aquell mateix segle, Espanya va an- 
nexionar-se el Regne de Mallorca 
(1715), i aquest fet va suposar que 
desapareguessin les institucions 
mallorquines de qui depenien els 
actes i se n’acabà encarregant l’A¬ 
juntament de Palma. Malau¬ 
radament, aquesta festa va ser 
monopolitzada per la noblesa 
borbònica i va passar de ser insular 
a ser només local. 

Durant el segle XIX, la Festa de 
l’Estendard va caure en decadència 
i no fou fins al 1897 quan es va in¬ 
troduir qualque canvi: el nomena¬ 
ment de fills il·lustres. 15 anys més 
tard, el 1912, s’enderrocà definiti¬ 
vament la Porta Pintada i això va 
fer que només es fes un sermó se¬ 
guit d’una missa a la Seu. 

A partir de 1935 s’afegí a la fes¬ 
ta una ofrena floral al monument 
erigit al conquistador al bell mig de 


la plaça d’Espanya. Més tard, du¬ 
rant els anys seixanta, es tomà a 
reincorporar la recitació de “Sa 
Colcada”. 

30 de desembre: manifestació 

A partir del 1987 es va consolidar la 
manifestació per T autodetermina¬ 
ció nacional, la qual estava convo¬ 
cada per associacions, col·lectius, 
entitats i organitzacions de l’es¬ 
querra independentista de l’illa 
compromesos amb la llengua i la 
cultura catalanes. 

L’ofrena floral al monument del 
rei en Jaume I coincidia amb el fi¬ 
nal de la manifestació, i durant 
molts anys s’han viscut moments 
de tensió. L’ofrena floral la duen a 
terme entitats i associacions, però 
també partits polítics. Sobretot els 
darrers anys, a causa de les políti¬ 
ques del govem del PP, molts joves 
(i no tan joves) pujaven a la plaça 


d’Espanya després de la manifesta¬ 
ció per mostrar el seu rebuig a les 
polítiques en contra de la llengua i 
la cultura catalanes del PP, però 
també d’UM (Unió Mallorquina). 
No només es vivien moments de 
tensió amb els partits polítics, sinó 
també amb simpatitzants d’una 
banda o de l’altra. 

Enguany, però, l’ofrena floral i 
la manifestació han estat convoca¬ 
des a la mateixa hora, i des d’alguns 
sectors com ara l’organització de 
joves Maulets, s’ha vist aquest fet 
com un boicot a la manifestació per 
part del consistori, ara en mans de 
PSOE-PSIB, Bloc per Mallorca 
(PSM, EUiA i ERC) i UM. 

La Diada d'enguany 

Enguany es compleixen 20 anys de 
la tradicional manifestació per T au¬ 
todeterminació nacional. Si bé en¬ 
titats com l’OCB i partits polítics 
duen a terme actes de reivindicació, 
Maulets, el jovent independentista i 
revolucionari, és l’organització que 
ha programat més actes per 
enguany. 

Aquesta organització de joves 
ha volgut traslladar la Diada a tot 
Mallorca amb actes a Sa Pobla, In¬ 
ca, Vilafranca de Bonany i Palma. 
Aquests actes consisteixen en una 
xerrada antirepressiva, com la que 
va dur a terme Martí Majoral 
(membre d’Alerta Solidària) i Enric 
Stem (imputat per la crema de fotos 
del rei borbó), i una sobre el con¬ 
cepte d’autodeterminació amb To¬ 
meu Martí (històric activista de les 
Illes), Llorenç Buades (sindicalista 
de la CGT) i Aquil·les Rubio 
(membre de la Mesa Nacional 
d’Endavant-OSAN). Les activitats 
també van comptar amb dinars, so¬ 
pars i concerts de Jaume Reus, 
Mascarpone i Gonelles Morts. 

Finalment, i organitzat per la 
Plataforma 31-D, després de la ma¬ 
nifestació es va fer un concert amb 
la presència de Banda Bassotti, 
Ximbomba Atòmica i Fora des 
Sembrat. 



500 anys de 
presó contra la 
societat civil 
basca 

L’Audiència Nacional espanyola no 
ha vacil lat a l’hora de signar l'em¬ 
presonament de 47 persones en- 
causades en el sumari anomenat 
18/98. La sentència afirma que 
eren les “entranyes i el cervell d’E- 
TA”. Elles asseguren que el seu 
únic delicte ha estat participar des 
de diferents camps (l’associatiu, el 
periodístic o el cooperatiu) en la 
construcció d'un País Basc més 
just, pacífic i, sobretot, lliure. 

La Comissió de Defensa dels 
Drets de la Persona del Col·legi 
d’Advocats de Barcelona, que va 
enviar observadors al judici, ha 
emès un comunicat on assegura 
que es tracta “d’un exemple de l’a¬ 
plicació del concepte de terrorisme 
sobre la dissidència política”. La 
Comissió també denuncia “la ine¬ 
xistència d’una clara divisió de po¬ 
ders” i l’aplicació d’una sentència 
més “política” que “jurídica” fruit 
d’un judici carregat d’irregularitats 
que va posar en entredit el mateix 
dret a la defensa. Per tot això, aler¬ 
ta sobre el perill que corre el “nucli 
central de les garanties democràti¬ 
ques pròpies d’un Estat de Dret”. 


AUDIÈNCIA NACIONAL, 
CAGANER TOTAL!! 



El tribunal d’excepció condemna a 
més de 500 anys 47 ciutadans 
bascos i considera il·legal ser 
independentista. Una mostra de la 
democràcia a “l’espanyola”. 


Fes-te amic o amiga de 

la Burxa 

Les subscripcions a la Burxa acompliran dos objectius: fer-la 
arribar allà on la seva distribució no arriba i contribuir 
econòmicament al seu manteniment. 

Es pot fer de diverses maneres: mitjançant correu convencional, 
per domiciliació bancària o manualment. 

Així que ja saps! 


r 


DOMICILIACIÓ BANCÀRIA 


n 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 

Vull rebre La Burxa a casa 


Amic amiga de 


Col laboració anual 


Aportacions 

la Burxa 


amb 


voluntàries a la 

3 euros/mes 


la Burxa 


Burxa 



5 euros/mes 


euros 

(36 euros l’any) 


(60 euros l’any) 


(escriure amb claretat) 


L 


Caixa/Banc_ 

Adreça_ 

Població_ 

Nom del titular. 


CODI ENTITAT 
CODI SUCURSAL 
CODI SEGURETAT 
NÚM DE COMPTE 

Es prega que entregueu fins a 


□□□□ 

□□□□ 

□□ 

□□□□□□□□□□ 


nova ordre els rebuts que presentarà La Burxa 


Data. 


Signatura 

Jordi Xarles 

Vicepresident de la FAVB 

[Federació d’Associacions de Veïns i Veïnes de 

Barcelona] 

“Volem que els veïns 
estiguin informats i que 
se’ls tracti bé” 


En Xarles, com és conegut arreu, fa quatre anys que és vicepresident 
de la FAVB i ha estat al capdavant de les lluites veïnals per 
aconseguir que es respectin els drets dels veïns i les veïnes afectats 
per les obres del TAV (tren d’alta velocitat) al seu pas per Barcelona. 


FOTO: ANNA VIOLETA 


ANNA VIOLETA - SANTS 

Com estan les obres del TAV de Sants a 
la Sagrera? 

Actualment s’han revisat tècnicament tots 
els edificis que hi ha en el traçat de Sants a la 
Sagrera. S’elabora un informe on es detallen 
els desperfectes, els perills, etc. Així, si du¬ 
rant les obres del TAV es produeix alguna es¬ 
querda, s’asseguren que no existís abans. Hi 
ha veïns que s’han negat a la inspecció, com, 
per exemple, els propietaris de la Sagrada 
Família, i penso que estan en el seu dret. Els 
propietaris de la Sagrada Família han posat 
una demanda contra el traçat del TAV, però el 
més probable és que es mantingui el traçat, ja 
que hi ha tècnics a tot el món que afirmen 
que no hi haurà cap problema. No asseguren 
que no pugui passar res, però diuen que és 
poc probable. 

Està previst que posin tres oficines d’in¬ 
formació per als veïns, una a Sants, ja crea¬ 
da, una altra a prop de la Sagrada Família i 
l’última al costat de la Torre del Fang, a Sant 
Andreu. Aquestes oficines tindran accés als 
informes tècnics per donar resposta als veïns 
que vagin a preguntar sobre possibles des¬ 
perfectes que observin a casa seva. 

Quins són els principals problemes que 
es poden generar en les obresP 

Barcelona té el problema de les rieres; el 
subsòl és sorrós perquè pertany al delta del 
Llobregat. Per tant, no és un material consis¬ 
tent i, a més a més, hi ha aigua i aquesta ha 
de poder circular. Per això, han hagut de 
col·locar columnes i fer moltes injeccions de 
ciment i no s’han pogut fer parets. 

De fet, la Sagrada Família es protegirà de 
la mateixa manera, és a dir, posaran unes co¬ 
lumnes al llarg de 35 metres a 40 metres de 
profunditat. Això només es farà en aquest 


tram per la singularitat de la Sagrada Famí¬ 
lia; no es una construcció quadrada, sinó que 
està feta amb columnes molt altes i buides 
per dintre. Per als veïns de la zona serà mo¬ 
lest perquè són obres llargues. 

El gran problema de les obres són les 
presses, la falta de gent qualificada (ja que 
s’estan fent moltes obres com el TAV en al¬ 
tres indrets i falten tècnics) i el fet que cada 
obra la construeix una empresa diferent amb 
diferents empreses subcontratades. Segons 
les cates que s’han fet, no s’espera cap con¬ 
tratemps. El risc zero no hi és mai, però el 
percentatge de risc és molt petit. Calculen 
que el moviment màxim que pot representar 
l’obra a la superfície és de 0,02 mil·límetres. 

Per què al final es fa el traçat Sants - la 
SagreraP 

L’Ajuntament de Barcelona volia que el TAV 
passés pel litoral i no per Sants, ja que aques¬ 
ta estació està molt col·lapsada. Pretenien 
treballar a fons la Sagrera i aprofitar l’estació 
de França. No obstant això, des de Madrid es 
volia que Sants fos l’estació principal i “en la 
Sagrera haremos un apeadero”. A la Genera¬ 
litat (amb CIU) ja li estava bé el que feia Ma¬ 
drid. Ara tots els que manaven estan a l’opo¬ 
sició i són els que fan la guerra. Aleshores, el 
que ja no es podia fer era tomar enrere, per la 
qual cosa calia que el TAV anés de Sants a la 
Sagrera pel centre de Barcelona. 

Quina és la funció de la FAVBP 

La nostra demanda davant de l’Administra¬ 
ció va ser des de l’inici poder participar per 
assegurar o assegurar al màxim possible que 
les obres es fessin bé dins del trajecte de Bar¬ 
celona. La nostra missió és estar al corrent de 
com van les obres per anar informant les di¬ 
ferents associacions de veïns. Fins ara hem 
anat fent el seguiment de com avancen els 
projectes, però nosaltres no hem decidit res. 


Des de la FAVB primer dèiem que no vo¬ 
líem el TAV i després que no passés per 
Sants. Però, com a FAVB, el que tenim clar 
és que, passi per on passi, ens hem d’assegu¬ 
rar que no passi res i hem de tenir informada 
la ciutadania. Per això, la FAVB compta amb 
una enginyera que ens assessora de com van 
les obres a nivell tècnic. 

D’altra banda, els veïns que rebin uns 
perjudicis directes han de poder reclamar, 
perquè hem de procurar assegurar la mobili¬ 
tat de les persones sense perills. Per exemple, 
al passeig Sant Antoni, al barri de Sants, van 
posar quatre fustes mal posades per fer pas¬ 
sarel·les i es va haver de protestar. 

Quines són les negligències que s’han 
comèsP 

Les promeses incomplertes sempre són les 
dates d’inauguració. I això que han treballat 
de nit fent sorolls per sobre del permès. Tam¬ 
bé s’han fet passarel·les i túnels de pas per a 
les persones que s’emplenaven de fang. 
Molts cops diuen que no es pot fer millor 
perquè val diners, però això no hi té res a 
veure. Quan el pressupost és de bilions de 
pessetes, 2 o 10 milions no compten. Per 
tant, que s’hagin de gastar diners en fer una 
estructura de füsta ben feta perquè la gent hi 
pugui passar tranquil·la no els ha de suposar 
cap problema. A més, hi ha una normativa 
que obliga a tot això, per exemple, que els 
sons que es facin de nit no ultrapassin un de¬ 
terminat nivell. Però la normativa s’incom¬ 
pleix perquè el TAV té data d’arribada. A no¬ 
saltres ens preocupa que els veïns estiguin 
informats i que se’ls tracti bé. El que ens pre¬ 
ocupa és més la part del sòl cap amunt que la 
del sòl cap a baix. Per al veïnat les obres no 
haurien de suposar cap problema. Cal buscar 
totes aquelles millores que, encara que siguin 
cares, es puguin realitzar de manera que mi¬ 
nimitzin el seu impacte per al veïnat. 


CARTELLS POLITICOSOCIALS 

Precarietat 

laboral 



ACTIVITATS 


foarrL de Sanis ^ 

I de regal 
amb 

La Burxa 
de Gener... 


m* 



La Regidora 
Caganera 
per al teu 


Les cagades 
són de debó 


Aturem la demanda 
contra Can Vies! 

Dijous 24 i divendres 25 de 
gener 

Concentració els dos dies del 
judici davant de l’Audiència 
Provincial, passeig Lluís 
Companys 

Jornades Llibertàries* 

Organitzades per l’Ateneu 
Llibertari de Sants, el CSO La 
Farga i el Col·lectiu Negres 
Tempestes 

Divendres 1 de febrer 

19.30 h: xerrada “Història dels 

V _ 


ateneus a Sants”, Ateneu 
Llibertari de Sants 

Dissabte 2 de febrer 

18.00 h: xerrada “Tot el que 
sempre has volgut saber i no 
t’has atrevit a preguntar sobre 
l'anarquisme”, Biblioteca Vapor 
Vell 

Diumenge 3 de febrer 

11.30 h: ruta guiada pels carrers 
de Sants “Fem Memòria: qui hi 
ha darrere els noms dels 
carrers del barri?”, plaça de 
Sants (estàtua del Ciclista) 


18.30 h: documental Incidente 
en Oglala, CSA Can Vies 

Divendres 8 de febrer 

19. 00 h: debat “Dia D, Hora H: 
revolució. I ara què?”, Ateneu 
Llibertari de Sants 
21.00 h: Sopador vegà i concert 
de cantautors, CSO La Farga 


*Es faran més activitats durant els 
mesos de febrer i març que 
s’anunciaran al proper número de 

LA BURXA 


[ Can Vies Jocs Florals, 42 ] [ Centre Social de Sants oizineiies, 30 ] [ Casal Independentista Premià, 31 ] [ Espai Obert violant d’Hongria, 71 ] [ La Ciutat Invisible Riego, 35 ] 

[ Terra d’escudella Premià, 20 ] [ Teteria Malea Riego, 16 ] [ Pim Pam Films Valladolid, 25 ] [ Castellers de Sants Vallespir, 28 www.borinots.org ] [ Diables de Sants wwwdiabiesdesants. org ] 
[ Ateneu Llibertari Maria Victòria, io ] [ Entropiactiva Socors, 7 ][ Sala Bahia oizineiies, 27 ] [ Germinal Rossend Ante, 47 ] [ Creación Positiva Sants, 2, iria] 












































